

 **REPUBLIKA HRVATSKA**

**VARAŽDINSKA ŽUPANIJA** NACRT

 **Županijska skupština**

**KLASA: ………**

**URBROJ: ………**

Varaždin, 2022.

Na temelju članka 4. Zakona o državnim potporama (Narodne novine 47/14 i 69/17) i članka 33. stavak 1. točka 4. Statuta Varaždinske županije ("Službeni vjesnik Varaždinske županije" broj: 14/18, 7/20, 65/20 – pročišćeni tekst, 11/21; dalje u tekstu Statut) i članka 56. Poslovnika o radu Županijske skupštine ("Službeni vjesnik Varaždinske županije" broj: 26/18, 7/20, 65/20 – pročišćeni tekst i 11/21; dalje u tekstu: Poslovnik), Županijska skupština Varaždinske županije na sjednici održanoj 2022. godine donosi

**PROGRAM DODJELE POTPORA MALE VRIJEDNOSTI GOSPODARSTVU**

**ZA UBLAŽAVANJE I DJELOMIČNO UKLANJANJE**

**POSLJEDICA PRIRODNIH NEPOGODA**

**NA PODRUČJU VARAŽDINSKE ŽUPANIJE U 2022. GODINI**

UVOD

I.

1. Varaždinsku županiju je tijekom svibnja u nekoliko navrata pogodila prirodna nepogoda tuče s velikim razmjerima šteta.

Olujno nevrijeme praćeno tučom pogodilo je dana 25. svibnja 2022. godine dijelove Varaždinske županije i izazvalo velike štete na opremi, vozilima i pojedinim objektima, a osobito na poljoprivrednim usjevima. Štete u gospodarstvu evidentirane su na području slijedećih jedinica lokalne samouprave: Grad Varaždin i Grad Lepoglava te općine Veliki Bukovec, Mali Bukovec, Sveti Đurđ, Bednja, Donja Voća, Maruševec, Vinica i Petrijanec.

Župan Varaždinske županije je dana 31. svibnja 2022. godine donio Odluku o proglašenju prirodne nepogode – tuča za područje: Gradova Varaždin i Lepoglava te Općina Veliki Bukovec, Mali Bukovec, Sveti Đurđ, Bednja, Donja Voća, Maruševec, Vinica i Petrijanec, (KLASA: 320-18/22-01/3, URBROJ: 2186-02/1-22-20).

Dana 17. lipnja 2022. godine prirodna nepogoda tuča zahvatila je i područje Općine Cestica i nanijela velike materijalne štete na poljoprivredi navedenog područja te je župan Varaždinske županije dana 23. lipnja 2022. godine donio Odluku o proglašenju prirodne nepogode tuče za Općinu Cestica (KLASA: 320-18/22-01/3, URBROJ: 2186-02/1-22-49).

Slijedom toga, Vlada Republike Hrvatske je na 124. sjednici održanoj dana 9. lipnja 2022. godine donijela Odluku o pomoći za ublažavanje i djelomično uklanjanje posljedica prirodnih nepogoda na područjima Varaždinske, Međimurske, Krapinsko-zagorske, Koprivničko-križevačke, Zagrebačke i Karlovačke županije za 2022. godinu. (KLASA: 022-03/22-04/241, URBROJ: 50301-05/31-22-3).

1. Predmet Programa dodjele potpora male vrijednosti poduzetnicima za ublažavanje i djelomično uklanjanje posljedica prirodnih nepogoda na području Varaždinske županije u 2022. godini (u daljnjem tekstu: ''Program'') je pomoć gospodarstvu za ublažavanje i djelomično uklanjanje posljedica šteta od prirodnih nepogoda nastalih na imovini, opremi, postrojenjima i zgradama, u obliku bespovratnih sredstava, u ukupnom iznosu od 6.000.000,00 kuna na teret Državnog proračuna Republike Hrvatske za 2022. godinu i projekcijama za 2023. i 2024. godinu, u okviru razdjela 077, glave 07705.
2. Ovaj Program predstavlja akt na temelju kojeg se dodjeljuju potpore male vrijednosti u smislu članka 3. stavka 2. Uredbe Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore (SL L 352, 24.12.2013.), kako je posljednji put izmijenjena Uredbom Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL L 215, 7.7.2020., str. 3.) (u daljnjem tekstu: Uredba (EU) br. 1407/2013)[[1]](#footnote-1).
3. Potpore dodijeljene prema ovome Programu smatraju se transparentnim potporama, u smislu članka 4. Uredbe (EU) br. 1407/2013.
4. Gornja granica potpore male vrijednosti koja se po državi članici dodjeljuje jednom poduzetniku ne smije prelaziti 200.000,00 eura, odnosno 100.000,00 eura za poduzetnike koji se bave cestovnim prijevozom tereta za najamninu ili naknadu, u tekućoj fiskalnoj godini te tijekom prethodne dvije fiskalne godine.
5. Ovaj program izrađen je u suradnji s Ministarstvom gospodarstva i održivog razvoja.

KORISNICI PROGRAMA

II.

1. Korisnici ovoga Programa su poduzetnici (mikro, mali i srednji poduzetnici te veliki poduzetnici) sa štetama na imovini koja nije osigurana na području Grada Varaždina i Grada Lepoglava te općina Veliki Bukovec, Mali Bukovec, Sveti Đurđ, Bednja, Donja Voća, Maruševec, Vinica, Petrijanec i Cestica, koji su prijavili štetu sukladno odredbama Zakona o ublažavanju i uklanjanju posljedica prirodnih nepogoda (''Narodne novine'' br. 16/2019) i Pravilnika o Registru šteta od prirodnih nepogoda (''Narodne novine'' br. 65/19).

Pojam ''poduzetnik'' obuhvaća sljedeće subjekte:

* + obrt,
	+ trgovačko društvo,
	+ zadruga.
1. Sukladno članku 2., točka 2. Uredbe *de minimis* pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:
	1. jedno poduzeće ima većinu glasačkih prava dioničara ili članova u drugom poduzeću;
	2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
	3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
	4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

1. Ako je jedna pravna ili fizička osoba osnivač / suosnivač / vlasnik / suvlasnik više poduzetnika, pravo na potporu po ovome Programu ima samo jedan poduzetnik.

PODRUČJE PRIMJENE

III.

1. Ovaj Program primjenjuje se na potpore koje se dodjeljuju poduzetnicima u svim sektorima, osim na:
	1. potpore koje se dodjeljuju poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000 (14);
	2. potpore koje se dodjeljuju poduzetnicima koji djeluju u primarnoj proizvodnji poljoprivrednih proizvoda;
	3. potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:
		1. ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;
		2. ako su potpore uvjetovane njihovim djelomičnim ili potpunim prenošenjem na primarne proizvođače;
	4. potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
	5. potpore koje se uvjetuju uporabom domaćih proizvoda umjesto uvezenih.
2. Ako poduzetnik djeluje u sektorima navedenima u stavku 1. točkama (a), (b) ili (c) i djeluje u jednom ili više sektora ili ima druge djelatnosti koje su obuhvaćene područjem primjene Uredbe (EU) br. 1407/2013, Uredbe (EU) br. 1407/2013 primjenjuje se na potpore dodijeljene u vezi s tim drugim sektorima ili djelatnostima, uz uvjet da poduzetnik osigura, na primjeren način, na primjer razdvajanjem djelatnosti ili troškova, da djelatnosti u sektorima koji su isključeni iz područja primjene Uredbe (EU) br. 1407/2013 ne ostvaruju korist od *de minimis* potpore dodijeljene na temelju ove Uredbe.
3. Ovaj Program isključuje potporu za nabavu vozila za cestovni prijevoz tereta.

PROVEDBENA MJERA, PRIHVATLJIVI KORISNICI I INTENZITET POTPORE

IV.

Potpore male vrijednosti sukladno Uredbi 1407/2013 dodjeljuju se za mjeru:

**Ublažavanje šteta nastalih kao posljedica prirodne nepogode**

|  |  |
| --- | --- |
| **Provedbena mjera** | **Ublažavanje šteta nastalih kao posljedica prirodne nepogode** |
| Prihvatljivi korisnici  | Svi poduzetnici koji imaju neosiguranu imovinu i prijavljene štete od prirodnih nepogoda evidentirane u Registru šteta od prirodnih nepogoda, a odnose se na štete:1. mehanizaciji i opremi za gospodarsku djelatnost
2. na solarnim panelima za gospodarsku djelatnost
3. na zgradama za gospodarsku djelatnost
 |
| Ukupan iznos potpore | 6.000.000,00 kuna |
| Intenzitet potpore | Do 100 % od ukupno procijenjene štete |
| Iznos potpore po jednompodnositelju | Do 200.000,00 EUR tijekom tri fiskalne godine |

JAVNI POZIV

V.

Na temelju ovoga Programa, Varaždinska županija će raspisati Javni poziv za dodjelu potpora male vrijednosti za ublažavanje šteta od prirodne nepogode (u daljnjem tekstu: Javni poziv).

Javni poziv se objavljuje na mrežnoj stanici Varaždinske županije.

Javnim pozivom se određuje sljedeće:

* predmet javnog natječaja
* dokumentacija koja čini prijavu na javni poziv
* uvjeti koje podnositelj prijave mora zadovoljiti
* rokovi, načini i uvjeti za podnošenje prijave
* način isplate potpore.

OBRADA PRIJAVA I ISPLATA SREDSTAVA

VI.

1. Obradu prijava pristiglih na Javni poziv obavlja Stručna radna skupina za provedbu Programa (u daljnjem tekstu: Stručna radna skupina) koju imenuje Župan Varaždinske županije.
2. Prijava podliježe obradi prema kriterijima koji su sadržani u Prilogu ovoga Programa i čine njegov sastavni dio, i to:
	1. Kriteriji za administrativnu provjeru prijave
	2. Kriteriji za provjeru prihvatljivosti podnositelja.
3. Potpora se odobrava podnositelju čija prijava udovoljava kriterijima ovoga Programa u razmjernom iznosu do konačne raspodjele ukupnog iznosa proračunskih sredstava.
4. Na temelju prijedloga Stručne radne skupine, Župan donosi odluku o dodjeli potpore.
5. Podnositelj čija prijava ne zadovoljava uvjete / kriterije Javnog poziva ili je nepotpuna prijava dobit će obavijest o odbijanju prijave.
6. Potpora po ovome Programu smatra se dodijeljenom danom donošenja odluke o dodjeli potpore.
7. Nakon donošenja odluke o dodjeli potpore, sredstva za doznačuju jednokratno na račun podnositelja.

IZVOR FINANCIRANJA

VII.

Sredstva za dodjelu potpora po ovome Programu u ukupnom iznosu od 6.000.000,00 kuna osigurana su u Državnom proračunu Republike Hrvatske za 2022. godinu i projekcijama za 2023. i 2024. godinu unutar razdjela 070 Ministarstva gospodarstva i održivog razvoja, glave 07005.

TRAJANJE PROGRAMA

VIII.

Ovaj Program provodi se do 31. prosinca 2022. godine.

ZAVRŠNE ODREDBE

IX.

1. Provedba ovoga Programa ne predstavlja upravni postupak i u procesu odobravanja, odnosno odbijanja prijava, ne izdaju se upravni akti.
2. Varaždinska županija će prikupljati sve informacije u vezi s primjenom ovoga Programa koje su potrebne kako bi se dokazala ispunjenost uvjeta iz Uredbe *de minimis*. Dodjela potpore po ovom Programu je nespojiva s Programom ruralnog razvoja Podmjera 5.2 ''Potpora za ulaganja u obnovu poljoprivrednog zemljišta i proizvodnog potencijala narušenog elementarnim nepogodama, nepovoljnim klimatskim prilikama i katastrofalnim događajima'' kao i programom dodjele potpora male vrijednosti poljoprivrednicima za ublažavanje i djelomično uklanjanje posljedica prirodnih nepogoda za 2022 godinu.
3. Zapisi koji se odnose na ovaj Program čuvaju se deset fiskalnih godina od dana donošenja posljednje pojedinačne odluke o dodjeli potpore.
4. Varaždinska županija će s osobnim podacima postupati u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (Tekst značajan za EGP) (SL L 119, 4. 5. 2016.) i Ispravkom Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 127, 23.5. 2018.) i Zakonom o provedbi Opće uredbe o zaštiti podataka (''Narodne novine'', broj 42/18.) uz primjenu odgovarajućih tehničkih i sigurnosnih mjera, zaštite osobnih podataka od neovlaštenog pristupa, zlouporabe, otkrivanja gubitka ili uništenja.
5. Dodjela potpora prema ovom Programu regulirana je Zakonom o državnim potporama (''Narodne novine'', br. 47/14. i 69/17.) i Odlukom o pomoći za ublažavanje i djelomično ukidanje posljedica prirode nepogode tuča na područjima Varaždinske, Međimurske, Krapinsko-zagorske, Koprivničko-križevačke, Zagrebačke i Karlovačke županije (KLASA: 022-03/22-04/241, URBROJ: 50301-05/31-22-2 od 9. lipnja 2022. godine). Varaždinska županija će voditi evidenciju potpora male vrijednosti dodijeljenih na temelju ovoga Programa te ih unijeti u registar potpora Ministarstva financija.

X.

Ovaj Program stupa na snagu prvi dan od dana objave u ''Službenom vjesniku Varaždinske županije''.

PRILOG

KRITERIJI ZA ADMINISTRATIVNU PROVJERU PRIJAVE I KRITERIJI ZA PROVJERU PRIHVATLJIVOSTI PODNOSITELJA

1) ADMINISTRATIVNA PROVJERA PRIJAVE

|  |  |  |  |
| --- | --- | --- | --- |
| **RB** | **KRITERIJ** |  |  |
| 1. | Prijava je podnesena u roku propisanim Javnim pozivom | **DA** | **NE** |
| 2. | Dopuna prijave i/ili obrazloženje je dostavljena u za to zadanom roku | **DA** | **NE** |
| 3. | Prijava je popunjena u cijelosti i sadrži sve potrebne priloge | **DA** | **NE** |

2) PROVJERA PRIHVATLJIVOSTI PODNOSITELJA

|  |  |  |  |
| --- | --- | --- | --- |
| **RB** | **KRITERIJ** |  |  |
| 1. | Podnositelj prijave ima štetu na imovini evidentiranu u Registru šteta od prirodnih nepogoda | **DA** | **NE** |
| 2. | Podnositelj prijave nije dobio potpore male vrijednosti koje bi zbrojene s traženim bespovratnim sredstvima prešle 200.000,00 EUR u razdoblju od tri fiskalne godine (prethodne dvije i tekuća fiskalna godina) | **DA** | **NE** |
| 3. | Podnositelj prijave nije za istu namjenu koristio sredstva iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije | **DA** | **NE** |
| 4. | Podnositelj prijave nije poduzetnik u teškoćama[[2]](#footnote-2) | **DA** | **NE** |

**KLASA: 302-02/22-01/7**

**URBROJ: 2186-02/1-22/4**

 **PREDSJEDNIK**

 **dr.sc. Josip Križanić**

**OBRAZLOŽENJE**

Varaždinsku županiju je dana 25. svibnja 2022. godine pogodila prirodna nepogoda tuče koja je izazvala velike štete na zgradama za gospodarsku djelatnost, solarnim panelima za gospodarsku djelatnost kao i mehanizaciji i opremi za gospodarsku.

Župan Varaždinske županije je dana 31. svibnja 2022. godine donio Odluku o proglašenju prirodne nepogode tuče (KLASA: 320-18/22-01/3, URBROJ: 2186-02/1-22-20) za područje grada Varaždina i Lepoglave te općina Veliki Bukovec, Mali Bukovec, Sveti Đurđ, Bednja, Donja Voća, Maruševec, Vinica i Petrijanec.

Dana 17. lipnja 2022. godine Varaždinsku županiju je ponovno pogodila prirodna nepogoda tuče, koja je ovog puta zahvatila područje Općine Cestice i nanijela velike materijalne štete te je župan Varaždinske županije dana 23. lipnja 2022. godine donio Odluku o proglašenju prirodne nepogode tuče i za Općinu Cestica (KLASA: 320-18/22-01/3, URBROJ: 2186-02/1-22-49).

Slijedom toga, Vlada Republike Hrvatske je na 124. sjednici održanoj dana 09. lipnja 2022. godine donijela Odluku o pomoći za ublažavanje i djelomično uklanjanje posljedica prirodne nepogode tuča na područjima Varaždinske, Međimurske, Krapinsko-zagorske, Koprivničko-križevačke, Zagrebačke i Karlovačke županije za 2022. godinu, (KLASA: 022-03/22-04/241; URBROJ: 50301-05/31-22-3; dalje u tekstu: Odluka Vlade). Navedenom Odlukom Vlade odobrena je pomoć u ukupnom iznosu do 54.000.000,00 kn za štete uzrokovane prirodnom nepogodom tuča iz svibnja i lipnja 2022. godine, nastale na poljoprivredi, gospodarstvu, nerazvrstanim cestama, komunalnoj i društvenoj infrastrukturi i stambenoj imovini na područjima svih navedenih županija, pri čemu je od navedenog ukupnog iznosa Ministarstvu gospodarstva odobreno za štete nastale kao posljedica prirodne nepogode tuča iz svibnja i lipnja 2022. godine, novčani iznos do 6.000.000,00 kn.

Točkom III. citirane Odluke Vlade zadužena je Varaždinska županija da u suradnji s Ministarstvom gospodarstva izradi Program dodjele potpora male vrijednosti gospodarstvu za ublažavanje i djelomično uklanjanje posljedica prirodne nepogode (dalje u tekstu: Program potpora) u kojem će se utvrditi kriteriji za dodjelu sredstava pomoći poduzetnicima, te koji će predstavljati temelj za provedbu javnog poziva na koji će se moći prijaviti svi korisnici zahvaćeni štetnim posljedicama prirodne nepogode.

Dakle, sredstva za realizaciju ovog Programa potpora su osigurana u državnom proračunu te će nadležno Ministarstvo gospodarstva, sukladno utvrđenim štetama, Varaždinskoj županiji osigurati odgovarajući novčani iznos za pokriće navedenih šteta po izradi Programa potpora.

Kako bi poduzetnici s područja Varaždinske županije koji su pretrpjeli značajne štete kao posljedicu prirodne nepogode tuče u što skorijem roku mogli sanirati navedene štete potrebno je da sukladno Odluci Vlade Županijska skupština Varaždinske županije prvotno usvoji predloženi Program potpora. Temeljem usvojenog Programa potpora Varaždinska županija će objaviti javni poziv na koji će se svi prihvatljivi korisnici moći prijaviti kako bi ostvarili odgovarajuće potpore.

Na prijedlog sadržaja ovog Programa potpora Ministarstvo gospodarstva je već radi ubrzanja samog postupka dodjele potpora korisnicima izdalo prethodnu suglasnost sukladno stavku 1. članka 3. Pravilnika o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti (Narodne novine br. 125/2017).

**ŽUPAN**

**Anđelko Stričak**

1. <https://eur-lex.europa.eu/LexUriServ/LexUriServ.do?uri=OJ:L:2013:352:0001:0008:HR:PDF> [↑](#footnote-ref-1)
2. „poduzetnik u teškoćama“ – poduzetnik u teškoćama je poduzetnik za kojeg vrijedi najmanje jedna od sljedećih okolnosti kako je definirano Uredbom (EU) br. 651/2014:
(a) u slučaju društva s ograničenom odgovornošću (osim MSP-a koji postoji manje od tri godine), ako je više od polovice njegova vlasničkog kapitala izgubljeno zbog prenesenih gubitaka
(b) u slučaju društva u kojem najmanje nekoliko članova snosi neograničenu odgovornost za dug društva (osim MSP-a koji postoji manje od tri godine), ako je više od polovice njegova kapitala navedenog u financijskom izvještaju društva izgubljeno zbog prenesenih gubitaka
(c) ako se nad poduzetnikom provodi cjelokupni stečajni postupak ili on ispunjava kriterije u skladu s nacionalnim pravom da se nad njim provede cjelokupni stečajni postupak na zahtjev vjerovnika
(d) ako je poduzetnik primio potporu za sanaciju, a još nije nadoknadio zajam ili okončao jamstvo, ili je primio potporu za restrukturiranje, a još je podložan planu restrukturiranja. [↑](#footnote-ref-2)